Anna Jørgensen

> ”Du skal ikke svine andre til, når du selv er en nørd. Johan er heller ikke grim eller klam”
>
> **Anna Jørgensen**

Anna Jørgensen er en vigtig og betydningsfuld karakter i “Slaget om Byen”. Hun har været i et forhold med Johan Blume siden 2017. Hendes nuværende bopæl er i Østin, hvor hun bor med sine forældre. Anna blev ofte beskrevet som et venligt menneske i bogen.

#### **Før krigen**

Anna Jørgensen blev født d. 22 juni i 2002, hvor hun voksede op i en rig familie i Østin. Annas forældre tjente tydeligvis mange penge, hvilket blandt andet kunne ses på deres store og flotte villa på Kastanje Allé 13. Anna havde også en storebror, som købte øl for hende til en fest i 2017, mens deres forældre ikke var til stede. Han er tre år ældre end Anna. I 2008 begyndte Anna på en folkeskole i Østin, hvor hun blandt andet gik i klasse med Johan Blume og Carl Iversen. I lang tid var Anna ligeglad med Carl og Johan, eftersom hun var med i den “populære” gruppe i klassen. Hun var ofte sammen med f.eks Patrick, som troede, at han og Anna var i et forhold i 9. klasse. Dette var dog ikke sagen, fordi Anna, på et ukendt tidspunkt, var blevet forelsket i Johan Blume (som også var forelsket i hende). Samtidig var klassens nørd, Albert (Klogeåge), blevet forelsket i Anna, men denne forelskelse var naturligvis ikke gengældt. Anna lærte også Simone Friis-Nielsen og Caroline godt at kende før krigen.

#### **Slaget om byen**

Da ungdomsbandekrigen brød ud i december i 2016, var Anna fuldstændig ligeglad. Dog blev hun informeret om hændelserne af vennen Andreas, som var medlem af banden WATCH. Hun fortsatte sin skolegang, indtil juli i 2017, hvor der startede et skænderi mellem Albert og Johan, efter Carl var blevet sendt op på skoleinspektørens kontor af klasselæreren, Stine. Her blev Johan kaldt “dum” og “grim” af Albert, hvor Anna tog Johans parti, og hun kom utilsigtet til at sige, at hun mente, at Johan var pæn. Dette gav Johan forhåbninger om at Anna måske kunne lide ham. Efter det første overfald på Johan, kom Albert og ham til enighed om, at Albert skulle lade Anna være. I mellemtiden havde Anna gjort sig tanker om Johan, og hun besluttede, at hun ville invitere ham til en fest, så hun dermed kunne lære ham bedre at kende. Johan mødte glædeligt op til festen. Dog blev invitationen ikke mødt med glæde af resten af FVTD’s medlemmer, da flere af dem var misundelige over deres manglende invitation. Under festen snakkede Anna, Johan og Andreas kort med hinanden, hvorefter Andreas forlod festen. Herefter ville Anna gå en tur med Johan, men de blev stoppet af deres klassekammerat, Patrick, som forlangte at vide, hvor de to skulle hen. Efter et mindre skænderi, hvor Patrick udbrød, at Johan var en taber, stak Anna en ham en lussing. Patrick truede dem med hævn, men gjorde ikke noget, så hændelsen blev hurtigt glemt. Johan og Anna fortsatte deres gåtur i en nærtliggende park, hvor de talte om bandekrigen. Midt i samtalen sprang to mennesker frem fra en busk, og Anna kunne ikke se hvem det var pga. mørket. Anna og Johan blev omringet af i alt fire bandemedlemmer, som havde i sinde at dræbe Johan. Uheldigvis var Anna også til stede, og hun blev derfor også angrebet. De fire bandemedlemmer og Johan langede ud efter hinanden med deres knive. Netop som EaS‘erne var ved at dræbe Johan, kørte et FVTD-bandemedlem ved navn Aksel Christensen igennem parken i mørket og knuste en EaS’ers (Jesper Storgaards) fod. Herefter kørte Aksel, Anna og Johan hjem til Johans hjem på landet, hvor Anna overnattede. Under bilturen blev Johan og Aksel uvenner, fordi Aksel talte i en forholdsvis hård tone, som Johan blev meget fornærmet over. Johan satte ikke pris på, at Aksel havde reddet ham, så han blev derfor smidt ud af bilen midt på landevejen af Aksel. Anna var også skuffet over Johans opførsel og talte køligt til ham, da Johan forsøgte at undskylde for sin opførsel, da de var kommet hjem. Anna godtog dog til sidst Johans undskyldning og sagde godnat til ham, hvorefter hun lagde sig til at sove i gæsteværelset. Dagen efter tog hun hjem.

To dage efter overfaldet tog Anna igen initiativ. Hun ringede til Johan og spurgte, om de skulle mødes. Johan foreslog, at de skulle tage på McDonald's sammen inde i midtbyen, hvilket ikke faldt i god jord hos Anna, da hun var lidt ængstelig efter overfaldet. Hun overvejede da også kort om hun virkelig ville lære Johan endnu bedre at kende, da hun havde svært ved at holde det voldsomme bandeliv ud. Hun kom til enighed med sig selv om, at hun ville se Johan, så de mødtes på McDonald's senere på dagen. Mens Anna og Johan spiste deres mad, hørte de en samtale mellem en McDonald's-arbejder (Malthe) og fire andre unge. De fem unge var alle del af EaS, og de talte om en spion, som videregav vigtige informationer om FVTD til EaS' leder, Laurits Olson. De sagde også at planerne gik som smurt og at FVTD's medlemmer ikke fattede mistanke til spionen. Johan og Anna blev meget vrede og skuffede over denne nyhed, og Johan kunne ikke lade være med at råbe op om hans mening om dette forræderi. EaS'erne hørte ham, og Johan og McDonald's-arbejderen kom i et skænderi, som hurtigt stoppede, da McDonald's-arbejderen forsikrede Anna og Johan om, at han var blevet tvunget til at kæmpe for EaS. Ingen af EaS'erne fortalte dog, hvem spionen var, da de var rædselsslagne for, hvordan Laurits Olson ville reagere, hvis de fortalte sandheden. EaS'erne forlod McDonald'sen for at tage til deres opholdssted, som lå nede på havnen. Anna og Johan spiste færdig, hvorefter Johan tilbød, at Anna kunne besøge ham i hans hjem ude på landet. Johan cyklede hjem, mens Anna tog bussen. Da Anna besøgte Johan, mødte hun et par af bandens medlemmer som Carl Iversen og John Møller. Hun blev nødt til at tage hjem efter kort tid, fordi Johan og hans venner skulle introduceres til deres nye opholdssted. Dette irriterede Anna, men hun fandt sig i det og tog hjem.

Dagen efter snakkede Anna igen med Johan, som sad og diskuterede computerspil med et FVTD-medlem ved Jacob Enevoldsen i skolegården. Hun ville gerne møde FVTD-banden, og Johan foreslog, at de kunne tage ud til bandens opholdssted efter skole. Da de fandt deres cykler frem efter skole, blev Anna yderst irriteret over bandens umodne opførsel. Jacob kunne ikke lade være med at le over Johan og Annas åbenlyse forelskelse. Hans fnisen fik John til at slå ham hårdt, så han væltede. Samtidig fik et andet medlem, Lukas Hjorth, også et grineflip. Da de ankom til opholdsstedet blev Anna (mod hendes gode vilje) sat til at gøre et ulækkert toilet rent sammen med Simone og Freja. Derefter holdt Johan og Carl et par taler som blandt andet omhandlede et FVTD-medlem ved navn Nicolaj Michelsen. Midt i Carls tale kom medlemmet Anders Winther og Johan op at skændes, og Johan slog Anders på kinden. Johan fortalte senere Anna, at Anders flere gange havde kritiseret hende og Johans udseende, samt FVTD's angrebsstrategier. Hun blev derfor ikke forarget over noget, men blev nærmere glad for at Johan tog kampen op mod Anders. Kort tid efter skænderiet beordrede bandens spion de andre til at tage ud til EaS' opholdssted for at fuldføre et bagangreb. Anna blev meget nervøs på Johans vegne og kørte med ud til opholdsstedet i Marius' bil. Inden Johan skulle gå ind i slagsmålet, tog Anna mod til sig og kyssede ham på kinden. Dette gjorde dem begge glade og forhåbningsfulde inden kampen. Anna, Freja og Simone ventede udenfor EaS' opholdssted (som lå i en gammel kornfabrik), mens slagsmålet stod på. Anna blev mere og mere nervøs, da hun så ruder blive smadret. Hun hørte også smerteskrig og kampbrøl inde fra bygningen. Efter en halv times tid løb snesevis af FVTD-bandemedlemmer ud af bygningen og hoppede på deres cykler, knallerter eller ind i biler. De blev forfulgt af EaS'ere, som næsten alle havde knive. Johan, Carl og medlemmet Christian Ågaard, som alle var sårede, blev støttet af EaS'ere, som havde skiftet side under kampen. Johan var endda bevidstløs, hvilket fik Anna til at storme ud af bilen i skræk. Hun blev forsikret om at Johan nok skulle klare den, og hun blev hurtigt guidet tilbage i bilen, før EaS'erne kom for tæt på. Det var ved at blive sent, da FVTD-medlemmerne tog tilbage til opholdsstedet og plejede de sårede. Anna sad bekymret og ventede på at Johan skulle vågne. Han vågnede langt om længe og blev informeret om, at Nicolaj var en forræder. Derefter tog Anna hjem. Hun undlod at fortælle sin familie om hændelserne, selvom en bandekamp blev dækket i den lokale avis. Familien fattede stadig ingen mistanke til Anna.

Anna fortsatte derefter sin skolegang, hvor hun ikke tilbragte så meget tid med Johan, men derimod med sine veninder. Hun savnede Johan, men hun havde brug for en pause. Samtidig tænkte hun meget på bandekrigen, men også på hendes og Johans forhold. Hun kunne ikke vurdere om de var kærester eller ej. Først et stykke tid senere talte Anna og Johan sammen igen. De snakkede om bandens tilstand og om de nytilkomne medlemmer (Patrick og hans venner begyndte at lytte interesseret efter, så de talte med lidt lavere stemmer). De talte også om det store angreb, som skulle planlægges senere på dagen. Anna spurgte også Johan om de skulle mødes igen efter kampen og tage ind til byen og spise. Han sagde naturligvis ja (men sagde med eftertryk at det ikke skulle være McDonald's). Anna tog hjem, mens Johan tog ud til opholdsstedet. Da Anna slappede i sit hjem ved 21-tiden fik hun en besked fra ham, hvor der stod, at han elskede hende og var på vej i kamp. Anna blev bekymret, men ventede med at tage derud før, hun fik en melding om et dødsfald (Nicolaj Michelsen). Hun blev kørt ud til gerningsstedet sammen med hendes familie og Johans familie i en politibil. Da hun så, at Johan var i god behold, løb hun med det samme over til ham. Han havde tårer i øjnene, men blev glad for at se hende. Anna rykkede tættere og tættere på og til sidst kyssede de hinanden (til hendes families store forbløffelse).

#### **En ny fjende**

I løbet af de tre år mellem de to bandekrige havde Anna fået et arbejde som opvasker hos Wieses Café i midtbyen. Derudover var hun også begyndt på byens gymnasium. På trods af den voldsomme bandekrig var Johan og Anna stadig sammen, da den næste krig begyndte. To dage før krigens begyndelse var Anna på besøg hos Blume-familien, hvor hun også overnattede. Den næste morgen vækkede hun Johan ved at give ham et kindkys, hvilket gjorde ham meget glad og "lysvågen". Derefter gik de begge to ned i køkkenet, hvor de spiste morgenmad med Lene, Poul, Carl og Simon. Da familien var færdig med at spise morgenmad, gik Anna ind i stuen og satte sig i sofaen, hvor hun så fjernsyn sammen med Lene og Poul. Samtidig var Nicoline ankommet, men Anna ønskede ikke at være sammen med hende og fortsatte derfor med at se tv.

#### **Fakta**

* Invitationen til Annas fest var oprindeligt sendt til Johan i et brev.
* Anna skulle oprindeligt have heddet Anne.